stanford-oval/wikipedia huggingface dataset:
סוקולוב מאלופולסקי

| --- | --- |
סמל סוקולוב מאלופולסקיסמל סוקולוב מאלופולסקי
כנסייה בסוקולוב מאלופולסקי
כנסייה בסוקולוב מאלופולסקי
 מדינה:  פולין פולין
 פרובינציה:  פודקרפצקיה פודקרפצקיה
 ראש העיר:  אנדרו אוז'וג (Andrew Ożóg)
 שטח:  134.20 קמ"ר
 אוכלוסייה:  ‏
  ‑ בעיירה:  4,264 (31 במרץ 2021)
 קואורדינטות:  50°13′0″N 22°7′0″E﻿ / ﻿50.21667°N 22.11667°E﻿ / 50.21667; 22.11667
 אזור זמן:  UTC+1
 http://www.sokolow-mlp.pl/news.php
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסוקולוב מאלופולסקי (למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסוקולוב מאלופולסקי (למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהסוקולוב מאלופולסקי (למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהסוקולוב מאלופולסקי   he tabBackground:;tabBorder:#aaa;defaultTab:0;
סוקולוב מאלופולסקי (בפולנית: Sokołów Małopolski) היא עיירה בדרום מזרח פולין, 24 ק"מ מצפון לז'שוב, 11 ק"מ מנמל התעופה הבינלאומי ז'שוב-יאשונקה. בעיירה ישנם בית קברות יהודי מהמאה ה-17 וכן כנסייה מתחילת המאה ה-20.
היסטוריה

ראשיתה של העיירה היא בכפר, שעל פי תיעוד היה קיים במאה ה-14. בשנת 1569 קיבלה סוקולוב מאלופולסקי זכויות עיר. רחובותיה תוכננו בסגנון הרנסאנס ובמרכזה הוקמה כיכר שוק. בשנת 1608 נפגעה ונבזזה העיירה על ידי אציל פולני, אך לאחר האירוע נמשך שגשוגה של העיירה. היא הוקפה בחומה ובחפיר.
בשנת 1657, בעת פלישת האימפריה השוודית לפולין, נהרסה העיירה על ידי צבאו של הנסיך הטרנסילבני ג'רג' ראקוצי השני. עם חלוקת פולין הראשונה בשנת 1772 סופחה העיירה לממלכת הבסבורג האוסטרו-הונגרית ונשארה בחבל גליציה האוסטרי עד 1918. בשתי שרפות שפרצו ב-1864 וב-1904 עלו רוב בתי העיירה באש. בתקופת הרפובליקה הפולנית השנייה השתייכה העיירה למחוז לבוב. למרות שהייתה ממוקמת בלב אזור תעשייתי, לא שבה העיירה לשגשג, לא נפתחו בה מפעלים ולא הונחה בה מסילת ברזל.
יהודי סוקולוב מאלופולסקי

בין מלחמות העולם היו בעיירה כ-1,350 יהודים מתוך כ-4,000 תושבים. הג'וינט סייע ליהודי העיירה, ואלה קיימו חיי תרבות וציונות תוססים.
בספטמבר 1939 כבשה ברית המועצות את העיירה, שהוקצתה לה בנספח הסודי להסכם ריבנטרופ–מולוטוב עם גרמניה הנאצית. בקיץ 1941 כבשה גרמניה את העיירה, בשלבים הראשונים של מבצע ברברוסה, ובעיירה הוקם גטו בו רוכזו גם יהודים מיישובים סמוכים, כ-3,000 בסך הכל.
ביוני 1942 נרצחו עשרות יהודים בגטו על ידי המשטרה הגרמנית. ביולי גורשו יהודי העיירה למחנה ההשמדה בלז'ץ.
סיליקום

|  נתונים כלליים |
| --- | --- |
 סוג:  חברה ציבורית, נסחרת בנאסד"ק: SILC
 בורסה:  נאסד"ק (SILC) 
 מייסדים:  אבי איזנמן
 תקופת הפעילות:  1987–הווה (כ־37 שנים) 
 משרד ראשי:  כפר סבא
 ענפי תעשייה:  תקשורת
 מוצרים עיקריים:  כרטיס רשת 
 שווי שוק:  83.86 מיליון דולר (10 באוקטובר 2024)
 הכנסות:  150 מיליון דולר (2022)
 רווח תפעולי:  23 מיליון דולר (2022)
 רווח:  21 מיליון דולר (2022)
 הון עצמי:  179 מיליון דולר (2022)
 סך המאזן:  216 מיליון דולר (2022)
 יחס הון:  83%  (2022)
 עובדים:  300 (2022)
  
 www.silicom-usa.com
 
סיליקום בע"מ (נאסד"ק: SILC) היא חברה העוסקת בפיתוח פתרונות לקישוריות של רשתות תקשורת.
היסטוריה

סיליקום נוסדה בשנת 1987 על ידי אבי איזנמן בעזרת השקעה ראשונית של האחים יהודה וזהר זיסאפל (מבעלי קבוצת רד-בינת). החברה עסקה בתחילת דרכה בפיתוח רכיבים לפרוטוקולי תקשורת וייצור כרטיסי רשת מסוגים שונים. אבי איזנמן שימש כמנכ"ל ונשיא החברה עד שנת 2001.מאז ועד היום משמש אבי איזנמן כיו"ר פעיל של מועצת המנהלים.
ב-1994 הונפקה בנאסד"ק. באותה עת עברה גם לייצר כרטיסי תקשורת למחשבים נישאים, המכונים כרטיסי PCMCIA, ממשקים בגודל של כרטיס אשראי, המיועדים למחשבים נישאים ומחשבי כף יד. הכרטיסים כללו מודמים, חיבורי LAN ושקעים לחיבור חומרות למחשב כמו מדפסות ודיסק קשיח. לאחר התפוצצות בועת הדוט-קום חוותה החברה משבר, מכירות החברה ירדו ב-40% לרמה של 2.5 מיליון דולר בלבד בשנת 2002 והיא דיווחה על הפסד של 2.7 מיליון דולר.בשנים הבאות צמחה וגדלה החברה לאחר שפיתחה מגוון גדול של כרטיסי Server Adapters ויותר מאוחר גם פלטפורמות קצה (Edge systems) לשימוש בפתרונות של SD-WAN, SASE ואחרים הנמכרים לחברות Networking, Cyber security, טלפוניה ותקשורת מובילות ברחבי העולם. בשנת 2022 עלו מכירות החברה ל-150 מיליון דולר והיא דיווחה על רווח של 21 מיליון דולר.
בין השנים 2005–2015 נסחרה החברה גם בבורסה לניירות ערך בתל אביב כמניה דואלית.
משרדיה הראשיים ממוקמים בכפר סבא ומפעל היצור נמצא ביוקנעם. בנוסף, יש לחברה משרדים בארצות הברית ובדנמרק.
בשנת 2014 רכשה את חברת פייברבלייז (Fiberblaze) מדנמרק תמורת 10 מיליון דולר במזומן. ב-2015 רכשה את חברת ADI Engineering מארצות הברית גם תמורת 10 מיליון דולר במזומן.
הערות שוליים

↑  מירוץ שוורים, באתר גלובס, 2 במרץ 2006
↑  סיליקום, באתר גלובס, 11 במאי 2006
↑  אמיר טייג, סיליקום ממשיכה להפסיד: רושמת גידול של 66% בהפסד בשנת 2002 ל-2.5 מיליון דולר, באתר TheMarker‏, 21 בינואר 2003
↑  עומרי כהן, לאחר זינוק של 200%, סיליקום מגיעה לת"א, באתר הארץ, 21 בדצמבר 2005
שירי חביב ולדהורן, ‏עוד חברה נמחקת מהבורסה: סיליקום תיסחר רק בנאסד"ק, באתר גלובס, 26 באוקטובר 2015
↑  שירי חביב ולדהורן , ‏סיליקום רוכשת חברה דנית ב-10 מיליון דולר, באתר גלובס, 11 בדצמבר 2014
↑  שירי חביב ולדהורן , ‏סיליקום קונה חברה מארה"ב ב-10 מיליון דולר, באתר גלובס, 1 באוקטובר 2015
נחתת הקוטב של מאדים

| --- | --- |

המחשת אמן של נחתת הקוטב
 מידע כללי
 סוכנות חלל:  נאס"א
 מפעיל:  JPL
 יצרן:  Martin Marietta
 תאריך שיגור:  3 בינואר 1999
 משגר:  דלתא 2
 אתר שיגור:  SLC-17A, נמל החלל קייפ קנוורל
 נחתת הקוטב של מאדים
 משימה
 סוג משימה:  נחתת
 גרם שמיים:  מאדים
 אתר נחיתה:  76°S 195°W﻿ / ﻿76°S 195°W﻿ / -76; -195 (מיועד)
 תאריך נחיתה:  3 בינואר 1999
 משך המשימה הכולל:  3 בינואר 1999 – הווה (25 שנים) 
 משך המשימה:  הקשר עם הנחתת אבד בזמן הנחיתה
 מידע טכני
 משקל:  290 ק"ג
 כוח:  200 ואט
 רוחב:  3.6 מטרים
 גובה:  1.06 מטרים
 קישורים חיצוניים
 מספר קטלוג לוויינים:  25605
 מאגר המידע הלאומי:  1999-001A
שיגור נחתת הקוטב על גבי משגר דלתא 2
נחתת הקוטב במעבדות נאס"א
תרשים של נחתת הקוטב במבט מלמעלה
נחתת הקוטב של מאדים (באנגלית: Mars Polar Lander) שנקראת גם נחתת מרס סרוויור 98 הייתה נחתת רובוטית אמריקאית, ששוגרה על ידי נאס"א ב-3 בינואר 1999, כדי לחקור את אדמת ואטמוספירת מאדים באזור שנקרא Planum Australe הנמצא בקוטב הדרומי של מאדים. הנחתת היא חלק מתוכנית מרס סרוויור 98. ב-3 בדצמבר 1999, לאחר ששלב ההנמכה אל פני הכוכב היה אמור להסתיים, הנחתת לא יצרה קשר עם כדור הארץ. ההערכה היא כי מנועי ההאטה של הנחתת חדלו לפעול מוקדם מידי והנחתת התרסקה על מאדים.
מבנה הנחתת

רוחבה ואורכה של הנחתת היה 3.6 מטרים וגובהה 1.06 מטרים כאשר הרגליים והלוחות הסולאריים היו פרושים.
מבנה הנחתת > ציוד

MARDI – מצלמה לשעת הנחיתה שיעודה לספק מידע גאוגרפי על אתר הנחיתה.
SSI – מצלמה פנורמית לסריקת סביבת הנחיתה.
LIDAR – מתקן לייזר לאיתור ואפיון אירוסולים באטמוספירה עד לגובה 3 ק"מ.
RA – זרוע רובוטית עשויה אלומיניום באורך מטר בעלת כף קטנה לאיסוף דוגמאות קרקע.
RAC – מצלמה מיוחדת שמוקמה על הזרוע הרובוטית והייתה בעלת 2 אורות אדומים, 2 ירוקים ו-4 כחולים להאיר את דוגמאות הקרקע בעת אבחונם.
MET – כלי למדידת דפוסי מזג אוויר.
TEGA – כלי למדידת שכיחותם של מים, מי קרח, דו־תחמוצת הפחמן, חמצן ומינרלים נדיפים נוספים בדוגמאות הקרקע שנאספו על ידי הזרוע הרובוטית.
מיקרופון – המיקרופון יועד להיות המכשיר הראשון שיקליט קולות על כוכב לכת אחר. המיקרופון היה אמור להקליט קולות שנוצרים בעקבות רוחות, סופות אבק ועוד.
המשימה

המשימה תוכננה כחלק מתוכנית מרס סרוויור 98 יחד עם מקפת האקלים של מאדים, כדי לספק מידע אודות מאדים מהקרקע. מדענים חשדו כי בקוטב הדרומי של מאדים מצויה כמות קרח גדולה תחת שכבה דקה של אבק.
המשימה > מטרות המשימה

מטרות המשימה היו:
לנחות בקוטב הדרומי של מאדים.
חיפוש עדויות לשינויים אקלימיים בעבר הרחוק והקרוב.
מתן תמונה עדכנית למצב האקלים הנוכחי במאדים.
חיפוש קרח בשכבות הקרקע הקרובות לפני השטח וניתוח כמי ופיזי של הקרקע.
ביצוע בחינות מורפולוגיות, גאולוגיות, טופוגרפיות ומזג-אוויר באתר הנחיתה.
הנחתת פיניקס שנחתה על מאדים בהצלחה ב-25 במאי 2008 ביצעה את רוב המשימות שנחתת הקוטב יועדה לעשות.
המשימה > מהלך המשימה

נחתת הקוטב של מאדים שוגרה ב-3 בינואר 1999, 20:21:10 UTC על ידי נאס"א מ-SLC-17B שבנמל החלל קייפ קנוורל, על גבי משגר דלתא 2. שלבי המשגר פעלו 47.7 דקות עד שהשלב השלישי והאחרון (Star 48) הכניס את הנחתת למסלול שהוביל אותה למאדים. במשך 11 חודשי המסע אל מאדים, הנחתת נעה במהירות של 6.9 ק"מ לשנייה.
המשימה > הגעה למאדים ואיבוד קשר

ב-3 בדצמבר 1999 הגיעה הנחתת למאדים ומפעילי המשימה התכוננו לביצוע הנחיתה. ב-14:39:00 UTC מגן הנחתת הושלך והתקשורת עם הנחתת, שעד כה הועברה באמצעות מערכת קשר שהייתה על המגן, הופסקה והייתה אמורה להתחדש עם נחיתת הנחתת. 6 דקות לפני החדירה לאטמוספירה, מנוע קטן הופעל למשך 80 שניות והביא את הנחתת למצב שבו מגן החום יספוג את החיכוך עם האטמוספירה. הנחתת חדרה לאטמוספירת מאדים ב-20:10:00 UTC במהירות של 6.9 ק"מ לשנייה והייתה אמורה לנחות ב-76°S 195°W ולאחר מכן ליצור קשר עם כדור הארץ ב-20:39:00 UTC. בזמן שנקבע אף שדר לא הגיע מהנחתת וניסיונות ליצור איתה קשר לא הצליחו.
השדר האחרון מנחתת הקוטב התקבל ב-3 בדצמבר 1999, 14:39:00 UTC, רגע לפני הפרדת המגן של שלב השיוט ולפני והחדירה לאטמוספירה. המארס גלובל סרוויור ניסה לצלם את אתר הנחיתה המשוער של הנחתת ובשלב ראשון אותר בתמונות עצם שנחשד כנחתת הקוטב. לפי תמונות שנלקחו על ידי המקפת לסקר מאדים התברר כי העצם שצולם לא היה הנחתת. גם היום לא ידוע מיקומה המדויק של הנחתת.
סיבת איבוד הקשר אינה ידועה. צוות ועדת החקירה הגיע למסקנה כי ככל הנראה חיישני הנחתת זיהו בטעות תנודות, שנוצרו מפרישת רגלי הנחתת, כנחיתה על הקרקע. כתוצאה מכך מנועי ההאטה של הנחתת חדלו לפעול בגובה של כ-40 מטרים מפני הקרקע והיא פגעה בפני השטח במהירות גבוהה והתרסקה.
אובדן הנחתת התרחש חודשיים וחצי בלבד לאחר איבוד מקפת האקלים של מאדים ובכך תוכנית מארס סרוויור 98 נכשלה וגרמה לביטולה של תוכנית מארס סרוויור 2001.
המשימה > חלל עמוק 2

הנחתת נשאה עימה שתי גשושיות קטנות (חלל עמוק 2 A ו-B) שמטרתן הייתה להשתחרר מהנחתת לפני הנחיתה, לפגוע בקרקע במהירות גבוהה ולחדור לתוכה, לעומק של כמטר. ניסיונות ליצור קשר עם הגשושיות לא הצליחו.
ראו גם

מרס סרוויור 98
פיניקס (גשושית)
תוכנית ויקינג
הערות שוליים

↑  http://www2.jpl.nasa.gov/files/misc/mpl-ds2hq.pdf
↑  http://www2.jpl.nasa.gov/files/misc/mars98launch.pdf
סדרת שאום

סדרת שאום (באנגלית: בעבר Schaum's Outline Series וכיום Schaum's Outlines) היא סדרת ספרי לימוד אמריקאית לתיכון ולאוניברסיטה במגוון תחומים: מתמטיקה, הנדסה, מדעי המחשב, ביולוגיה, חשבונאות, כלכלה, דקדוק ועוד.
הסדרה נוסדה בשנות ה-30 של המאה ה-20 בידי דניאל שאום, בנם של מהגרים ממזרח אירופה. בשנת 1967 נרכשה ההוצאה בידי הוצאת מקגרו-היל. הספרים בסדרה מתעדכנים בהתמדה, בהתאם לשינויים בתוכניות הלימוד ובעזרי הלימוד. עם מחברי הספרים נמנים מחברים נודעים בתחומם, כסימור ליפשוץ ומורי ר. שפיגל.
לספרי הסדרה מבנה בסיסי משותף: כל פרק מתחיל בסקירה בסיסית של נושאי הפרק, שאחריה באה סדרה ארוכה של תרגילים פתורים ביסודיות, הכוללים הרחבה של חומר הלימוד (למשל הוכחה של משפטים בספרי מתמטיקה) והדגמה של שיטות נפוצות לפתרון בעיות בנושא הפרק. לבסוף ניתן עוד מקבץ של תרגילים לתרגול נוסף, עם פתרון קצר (שאינו כולל את דרך הפתרון). ההצגה הבהירה של נושאי הלימוד תרמה לפופולריות של הסדרה.
בשנות ה-90 החלו להופיע גרסאות מקוצרות של ספרי הסדרה, בשם "Easy Outlines", המיועדות לתלמידי תיכון.
אחדים מספרי הסדרה תורגמו לעברית ויצאו לאור בהוצאת סטימצקי.
שלושה דורות בעיצוב העטיפה של ספרי סדרת שאום:
1969
שנות ה-80
2012
הערות שוליים

↑  Viewing All Products in Schaums Outlines
↑  סדרת שאום : תאוריה ובעיות, בקטלוג הספרייה הלאומית
סאלדוס

סאלדוס (בלטבית: Saldus; בגרמנית: Frauenburg, פראואנבורג; ביידיש: פֿרויענבורג) היא עיירה בלטביה הממוקמת באזור המחוז ההיסטורי קורלנד והיא העיר המרכזית במחוז סאלדוס. ב-2016 חיו בעיר כ-10,700 תושבים.
היסטוריה

1856 נחשבת לשנה בה סאלדוס נוסדה, כאשר מועצת המנהלים של דומנס החליטה להקים מרכז סחר בעיר. אף על פי שהייתה כלכלה פעילה בעיר כבר בסוף המאה ה-19 וסאלדוס הייתה המרכז התרבותי של האזור, היא לא הוכרה רשמית כעיר עד ל-1917.
אחד המבנים העתיקים ביותר בעיר הוא כנסיית סאלדוס הקדוש (אנ'). מסמכים מ-1461 מזכירים את הכנסייה כעשויה מעץ בלבד. היא שוחזרה מספר פעמים, אך ב-1944, בזמן מלחמת העולם השנייה, הכנסייה הופצצה. הכנסייה נבנתה מחדש ב-1981–1982.
סאלדוס פיתחה את עצמה כמרכז תרבותי חשוב, חינוכי, עסקי ומסחרי. כ-500 חברות מסחר פועלות בסאלדוס, עם סניפים עיקריים בבנייה, עיבוד עץ ועיבוד מזון.
כיום, סאלדוס מתגאה גם בחיי תרבות פעילים מאוד, בהשתתפות מוזיקאים מקומיים, משוררים, ציירים ואמנים.
מ-1946, ישנו בית ספר למוזיקה. ב-1984 הוקם בית ספר לאמנות (אנ').
הקהילה היהודית

הקהילה היהודית במקום נוסדה באזור 1870, אם כי ישנן עדויות לבית קברות יהודי עתיק בהרבה באזור העיירה. ב-1900 ישבו במקום למעלה מ-1,000 יהודים. בשנים שלאחר מכן הקהילה הצטמצמה ובמפקד של 1936 נמנו 325 יהודים בלבד.
הקהילה היהודית > בשואה

כוחות גרמניה הנאצית כבשו את סאלדוס ב-1 ביולי 1941. חלק מהקהילה היהודית הצליחה להימלט גם בימים הראשונים של הכיבוש הגרמני, אך כ-200 יהודים נותרו בעיירה. כעבור מספר ימים החלו מעצרים בקרב הגברים בקהילה היהודית שבוצעו על ידי משתפי פעולה לטבים. במסגרת כך נעצרו כמה עשרות יהודים שלאחר מכן נורו למוות ביער בקרבת סאלדוס.
כמה ימים לאחר מכן הלטבים עצרו את שאר הקהילה היהודית והם הושמו בכלא המקומי ובבית הכנסת שתפקד כמעין גטו. בסוף חודש יולי או בתחילת חודש אוגוסט היהודים נלקחו מהגטו ליער באזור וכולם נורו למוות.
הקהילה היהודית > רבני העיירה

בין רבני העיירה לדורותיהם ניתן למנות את:
ר' יצחק יהודא הירשזון - רב בשנים תרל"א-תרס"ב (1871–1902), יליד שאבילן (סבילה (אנ')), בעל ספר "צלצל כנפים".
ר' אברהם שמואל דוביצקי - לאחר שהותו בפרוינבורג כיהן כרב בגולדינגן (קולדיגה) בשנים תרס"ה (1905)-?
ר' משה שלום שטול/סטול - רב בשנים תרס"ו (1906)-תר"פ (1920)?, קודם לכן כיהן כרב ביזנה (ייזנס (אנ')) בליטא. לאחר תקופתו בפרוינבורג כיהן כרב בבויסק (באוסקה). בעל שו"ת "שם עולם" וספר "דרכי שלום".
ר' מנחם מנדל ארליך - רב משנת תר"ץ (1930)? עד השואה, קודם לכן כיהן כרב בביסטריץ (ביסטריצה בבלארוס המודרנית) ובקימילשוק (חמלניצקי באוקראינה המודרנית). נספה בשואה בתש"א (1941) יחד עם קהילתו. בעל ספר "דברי מנחם".
ערים תאומות

| --- | --- |
 אסטוניה פאידה, אסטוניה  ליטא מז'ייקי, ליטא  גרמניה לידרבאך אם טאונוס (אנ'), גרמניה  שוודיה לידיניה (אנ'), שוודיה:  פולין סטארגרד, פולין  רוסיה סרגייב פוסאד, רוסיה  צרפת וילבון-סור-איווט (אנ'), צרפת  אוסטריה סנקט אנדרה (אנ'), אוסטריה  ליטא שילוטה, ליטא
גלריה

אנדרטה של יאניס רוזנטלס
אגם סאלדוס
כנסייה לותרנית בסאלדוס
הערות שוליים

↑  אוכלוסיית לטביה לפי רשויות מקומיות, סטטיסטיקת מרשם האוכלוסין עבור 1 ביולי 2019, המשרד לענייני אזרחות והגירה של לטביה (בלטבית).
1 2  לוי אובצינסקי, תולדות ישיבת היהודים בקורלאנד, משנת שכ"א 1561 עד תרס"ח 1908 בכלל, ורבניה חכמיה וגדוליה בפרט, פיעטרקוב, תרס"ח, עמ' 151, באתר היברובוקס
↑  "סאלדוס", באתר JewishGen (באנגלית)
↑  סאלדוס באתר פרויקט בית הקברות היהודי הבינלאומי של האיגוד הבינלאומי של חברות לגנאלוגיה יהודית (באנגלית).
1 2  אלכסנדר קרוגלוב (רו'), סאלדוס, אנציקלופדיה של המחנות והגטאות (כרך II, חלק B, עמ' 1023), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית).
↑  פנינה מייזליש, ארליך, מנחם מנדל, בבלוג "רבנים שנספו בשואה".
| --- | --- |
בקרת זהויות :  NLI: 987007538063505171  GND: 1048044599  LCCN: n98078975  LNB: 000041275  VIAF: 135051096   WorldCat (עם VIAF): 135051096
נפולאונה אנג'וליני

| --- | --- |

 לידה:  1797 בולוניה, מדינת האפיפיור 
 פטירה:  20 ביוני 1871 (בגיל 74 בערך) בולוניה, איטליה 
 מקום קבורה:  מנזר בולוניה 
 מקום לימודים:  האקדמיה לאמנויות היפות של בולוניה 
 
נפולאונה אנג'וליני (באיטלקית: Napoleone Angiolini;‏ 1797 – 20 ביוני 1871) היה צייר איטלקי.
ביוגרפיה

נפולאונה אנג'וליני נולד בבולוניה. הוא נרשם לאקדמיה לאמנויות היפות של בולוניה, ולימד אותו ג'ובאני בטיסטה פרולי. בשנת 1812, זכה אנג'וליני בפרס קטן, על שצייר בתערוכת סלה דל נודו. בשנת 1814, בשיתוף עם גאטנו אורלנדי, הוא צייר את דיוקנו של אנטוניו ואקרי, בוטניקאי איטלקי.  אנג'וליני זכה בפרסים אקדמיים נוספים בשנת 1817, על ציור של יוחנן המטביל, ובשנת 1821, קיבל פרס נוסף על ציור דמות שצייר. בשנת 1824 הוענק לו פרס מלגה של ארבע שנים ללימודים ברומא, שם צייר את פאולוס (1827), וציורים נוספים כמו "יוליסס בבית רועה הצאן אומאיוס", ו-"סוקרטס בכלא". לאחר מכן, הוא חזר לבולוניה ב-1838 ונפטר בה ב-1871.
הערות שוליים

↑  Vaccari portrait is presently in the Certosa di Bologna.
| --- | --- |
בקרת זהויות :  BnF: cb149678143 (data)  ISNI: 0000 0000 6629 2203  RKD: 1885  ULAN: 500016606  VcBA: 495/281403  VIAF: 88694969   WorldCat (עם VIAF): 88694969 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נפולאונה אנג'וליני".
סוקולוב פודלסקי

סוקולוב פודלסקי (בפולנית: Sokołów Podlaski) היא עיר מחוז קטנה בפרובינציית מזוביה שבפולין, בה התקיימה עד השואה קהילה יהודית גדולה.
תולדות היישוב

סוקולוב הייתה מיושבת מהמאה ה-6 לספירה. בשנת 1424 הוענקו ליישוב זכויות עיר. באמצע המאה ה-17 נפגעה העיר בעת פלישת האימפריה השוודית לפולין.
בחלוקת פולין השלישית נכללה העיר בשטח אוסטריה, ובשנת 1809 הועברה לדוכסות ורשה. בשנת 1845 נוסד בעיר מפעל גדול לסוכר, אשר העסיק מאות עובדים, והיווה זרז להתפתחותה של העיר.
בשנת 1865 הוצא להורג בכיכר העיר הכומר סטניסלב ברזוסקה, ממנהיגי מרד ינואר נגד רוסים.
יהודי סוקולוב פודלסקי

בין מלחמות העולם נמנו בעיר כ-5,000 יהודים, כמחצית תושביה, והתקיימה בה פעילות של המפלגות הציוניות, של אגודת ישראל ושל הבונד. כמו כן, פעלו בעיר בתי ספר מרשתות יבנה ובית יעקב. בשנת 1920 רצחו חיילים פולנים שישה יהודים בעיר, ובשנת 1937 נערכו ביהודי העיר פרעות בידי האוכלוסייה המקומית.
בהתאם להסכם ריבנטרופ–מולוטוב עברה העיר בסוף ספטמבר 1939 לשליטה גרמנית, ואלו הטילו על יהודיה גזירות שונות, ובהן גיוס לעבודות כפייה, חלקן במחנות עבודה, וחובת תשלום סכומי כופר.
בשנת 1940 רוכזו יהודי העיר בגטו קטן שהוקם סביב בית הכנסת הגדול בה, אשר ב-28 בספטמבר 1941 ננעלו שעריו, והוא הוקף בחומה ובגדר תיל. לגטו זה הובאו בהמשך יהודים נוספים, ובקיץ 1942 הגיע מספר יושביו לכ-5,800 איש. בשל הצפיפות והמגפות שפרצו בגטו, מתו רבים מיושביו.
ב-22 בספטמבר 1942, יום כיפור תש"ג, פשטו על הגטו שבעיר אנשי ס"ס ושוטרים אוקראינים ופולנים, ושילחו את כל יושביו למחנה ההשמדה טרבלינקה, תוך ירי במתנגדים.
לקריאה נוספת

מ. צאנין, סוקולוב בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 138–142 (תיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)
סוקולי

| --- | --- |

 מדינה:  פולין פולין
 פרובינציה:  פודלסיה פודלסיה
 מחוז:  ויסוקי מזובייצקי
 אוכלוסייה:  ‏
  ‑ בכפר:  1,515 (31 במרץ 2021)
 קואורדינטות:  52°59′00″N 22°42′00″E﻿ / ﻿52.98333°N 22.7°E﻿ / 52.98333; 22.7 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסוקולי(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסוקולי(למפת פרובינציית פודלסיה רגילה) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לו. ורמיה-מזוריה בלארוס ליטא מזוביהסוקולי(למפת פרובינציית פודלסיה מוגדלת) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לובלין ורמיה-מזוריה בלארוס ליטא מזוביהסוקולי  he tabBackground:;tabBorder:#aaa;defaultTab:0;
סוקולי (בפולנית: Sokoły; ביידיש: סאקאלי) הוא כפר במחוז ויסוקי מזובייצקי שבפרובינציית פודלסיה בפולין, כ-35 ק"מ דרומית מערבית לביאליסטוק, בו התקיימה עד השואה קהילה יהודית גדולה.
תולדות היישוב

היישוב נזכר לראשונה באמצע המאה ה-15, ותחת שלטון פולין הקונגרסאית הוענקו לו זכויות עיר. בשנת 1870, בעקבות מרד ינואר, נשלל מהיישוב מעמדו העירוני. במהלך השנים התקיימו ביישוב ימי שוק שבועיים וירידים שנתיים.
יהודי סוקולי

יהודים ישבו בסוקולי מהמאה ה-18, וחרף האיסור שחל על ישיבת יהודים באזור הגבול בין השנים 1823 ו-1862, גדלה הקהילה במקום, ובשנת 1857 היוו היהודים כ-80% מתושבי היישוב. בשנת 1880 נבנה ביישוב בית כנסת מאבן, ובשנת 1897 נמנו ביישוב 1,723 יהודים. מראשית המאה ה-20 התקיימה ביישוב פעילות ציונית.
בין מלחמות העולם נמנו ביישוב 1,558 יהודים, כשלושה רבעים מתושביו, והתקיימה בו פעילות של אגודת ישראל, של הבונד ושל המפלגות הציוניות השונות. בשנים 1931 ו-1936 התרחשו תקיפות אנטישמיות נגד יהודים ביישוב.
יהודי סוקולי > בשואה

ב-10 בספטמבר 1939 נכבש היישוב בידי הגרמנים, ובו ביום רצחו בו אלו ארבעה יהודים, והציתו כ-30 בתים של יהודים. בהתאם להסכם ריבנטרופ מולוטוב העבירו הגרמנים את השליטה ביישוב לידי הסובייטים, ובזמן זה הגיעו למקום פליטים יהודים ממערב פולין. בתקופה הסובייטית הולאמו עסקי היהודים ביישוב, ומספר יהודים ממנו הוגלו לעומק ברית המועצות.
ב-24 ביוני 1941, במהלך מבצע ברברוסה, שבו הגרמנים לכבוש את היישוב, והפקידו את השליטה בו בידי הפולנים המקומיים. במועד זה החלו הפולנים בעריכת מעשי שוד, התעללות ואונס בקרב יהודי היישוב. בהמשך, נצטווה יודנרט שהוקם ביישוב לספק לגרמנים תשלומי כופר, דברי ערך ועובדי כפייה יהודים, אשר חלקם הועסקו בבית הכנסת ובבית המדרש המקומיים, אשר הוסבו למחסנים. בד בבד, נצטוו יהודי היישוב לענוד טלאי צהוב, ומעת לעת הוצאו יהודים מהיישוב להורג. בעקבות הגעת ידיעות על השמדת יהודי הסביבה, נמלטו בתחילת סתיו 1942 כ-100 בני נוער יהודים מהיישוב ליערות הסביבה.
ב-2 בנובמבר 1942 ריכזו אנשי גסטאפו ושוטרים פולנים כ-500 מיהודי היישוב בכיכר המרכזית בו, תוך ירי במתנגדים, ומשם הוסעו כולם לביאליסטוק, ממנה שולחו למחנה ההשמדה טרבלינקה. את יהודי היישוב שהצליחו להימלט ליערות הסביבה רצחו פולנים לאומנים. מכ-1,600 יהודי היישוב שרדו את השואה כ-30 איש, אך אלו לא שבו להתגורר במקום, לאחר ש-7 מהם נרצחו עם שובם בידי לאומנים פולנים.
סדרת רדוול

רדוול (אנגלית: Redwall) היא סדרה של ספרי פנטזיה מאת הסופר בראיין ג'ייקס, הספר הראשון יצא לאור ב-1986. על אף שלספרים מעריצים בכל הגילאים, הם נכתבו במקור לקהל יעד של ילדים. ב-1999 נוצרה סדרת טלוויזיה בשם רדוול המבוססת על הספרים. לאחר מכן נוצרו עוד שתי עונות, שמבוססות על הספרים מטימאו ומרטין הלוחם. כרגע מתוכננת עונה נוספת לסדרת הטלוויזיה שמבוססת על הספר מוספלאואר. כרגע תורגם לעברית רק ספר אחד - רדוול.
ספרי הסדרה > לפי סדר ההוצאה

רדוול (1986)
מוספלאואר (1988)
מטימאו (1989)
מריאל מרדוול (1991)
סלמנדרסטורן (1992)
מרטין הלוחם (1993)
יוצר הפעמונים (1994)
חסר הבית של רדוול (1995)
הפנינה של לוטרה (1996)
הסיור הארוך (1997)
מרלפוקס (1998)
האגדה על לוק (1999)
לורד ברוקטרי (2000)
הטגרונג (2001)
טריס (2002)
לומהאדג' (2003)
רקטי טאם (2004)
רהוליין הגבוה (2005)
יולאליה (2007)
ספרי הסדרה > לפי סדר כרונולוגי

לורד ברוקטרי
האגדה על לוק (ספר II)
מרטין הלוחם
מוספלאואר
האגדה על לוק (ספרים I ו-III)
חסר הבית של רדוול
מריאל מרדוול
יוצר הפעמונים
סלמנדרסטורן
רדוול
מטימאו
הפנינה של לוטרה
הסיור הארוך
מרלפוקס
הטגרונג
טריס
לומהאדג'
רקטי טאם
רהוליין הגבוה
יולאליה (2007)
הספר הראשון בסדרה, רדוול
הספר השלישי בסדרה, מטימאו
סוקול סראטוב

סוקול (ברוסית: Сокол Саратов) הוא מועדון כדורגל רוסי מהעיר סראטוב המשחק בליגה הרוסית הראשונה.
הקבוצה שיחקה בליגת העל הרוסית לאחר שהייתה לאלופת ליגת המשנה הרוסית בשנת 2000 ושיחקה בליגת העל הרוסית בעונת 2001/02 ובעונת 2002/03 אותה סיימה במקום האחרון.
היסטוריה > רקע

אגודת הספורט "סוקול" סראטוב הוקמה במרץ 1913. לאחר מהפכת פברואר, האגודה פורקה וכך גם קבוצת הכדורגל ורק בשנות ה-30 הוקמה דינמו סראטוב כיורשת לקבוצת הכדורגל "סוקול".
סוקול סראטוב במתכונתה הנוכחית הוקמה מחדש ב-1962 על בסיס קבוצת לוקומוטיב סראטוב שהתקיימה בשנים (1956-1961) לאחר פירוקה של קבוצת דינמו סראטוב ב-1957 והחלפתה בקבוצת "אנרגיה" סראטוב.
סוקול סראטוב נחשבת ליורשת ישירה לאותן קבוצות כדורגל קודמות וכיום הקבוצה נחשבת לקבוצה הבכירה ביותר בעיר ובמחוז סראטוב.
היסטוריה > קבוצת סוקול

סוקול סראטוב הוקמה כקבוצת "טרוד" ב-1962 והחל מ-1963 הקבוצה נושאת את שמה הנוכחי.
לאורך כל תקופת ברית המועצות, הקבוצה התמודדה בליגה השלישית ובעיקר בליגה הסובייטית השנייה כשהישג השיא שלה הוא ההעפלה לליגת המשנה הרוסית, לאחר שסיימה במקום השמיני בליגה הסובייטית השנייה בעונת 1991 ואז ברית המועצות פורקה והקבוצה עברה להתמודד בליגה הרוסית הראשונה. בגביע הסובייטי הקבוצה העפילה פעמיים רצופות לשמינית גמר הגביע (1968, 1969) כשהישגה הגדול ביותר הוא ההעפלה לחצי גמר הגביע בעונת 1967.
בשנות ה-90, הקבוצה התבססה בצמרת ליגת המשנה הרוסית ובשנת 2000 זכתה באליפות ליגת המשנה והעפילה לליגת העל הרוסית. בעונת הבכורה שלה בליגה היא סיימה במקום השמיני, אך עונה לאחר מכן נשרה בחזרה לליגה הראשונה, לאחר שסיימה במקום האחרון וכעבור 3 עונות נוספות נשרה לליגה השנייה ואחר כך הליגה השלישית, ולבסוף פורקה למשך עונה בודדת. ב-2006 הוקמה מחדש והחלה להתמודד בליגה השנייה ומאז היא מתמודדת בליגה הרוסית השנייה. הקבוצה העפילה פעמיים רצופות לרבע גמר הגביע הרוסי (2001/02, 2002/03),כשהישג השיא שלה הוא ההעפלה לחצי גמר הגביע בעונת 2000/01.
מאז הקמתה המחודשת ב-2006, הספונסר הראשי של הקבוצה הוא מפעל המתכות ОАО Завод металлоконструкций מהעיר אנגלס שבמחוז סראטוב.
בהתאם לתוצאות עונת 2013/14 הקבוצה עלתה לליגת משנה. ברם, בעונת 2016/2017 נשרה חזרה לליגה השנייה וחזרה לליגה הראשונה רק בתום עונת 2022/2023.